《赠墨工》
宋代·钱时

客来投我一点漆，快汲清泉洗端石。
晴窗净几试一挥，错落精端光照日。
如此妙质奇复奇，变化纵横随所施。
可怜自有不自宝，日用纷纷谁得知。
愿言莫染荒唐辞，亦莫随俗供妍媸。
杂学支离二各载，汗牛充栋终何为。
由来此物自端圣，妙不可言那可尽。
分明宇宙在毫端，万古糊涂人不信。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。